User:Thiruvarthavoor/sandbox

"திருவாசகத்துக்கு உருகார் ஒரு வாசகத்துக்கும் உருகார்" இது வாய் மொழி. இந்த வாய் மொழி உருவாக காரணமானவர் பிறந்த ஊர் திருவாதவூர். இந்த ஊர் மதுரை மாவட்டத்தில் மேலூருக்கு அருகில் அமைந்த வளர்ந்த கிராமம்.இதனை சுற்றி அமைந்த 5 சிறிய கிராமங்களின் தாய் கிராமமாக உள்ளது. இங்கு உள்ள சிவன் தான் வேதமூர்த்தியாக வேதபுரீஸ்வரனாக திருமறை நாதனாக அன்னை வேதநாயகியுடன் அமைந்திருக்கிறார். சம்புபாத சரிதருக்கும், சிவஞானவதிக்கும் மகனாகப் பிறந்த வாதவூரர்(மாணிக்க வாசகர் ) பெயராலேயே இப்புண்ணிய கிராமம் திரு என்ற சிறப்புடன் திருவாதவூர் எனப்படுகிறது. ஊரினை வளபடுத்த பெரிய கண்மாய் எனப்படும் ஏரி உள்ளது. சுமார் 2 .5 கிலோ மீட்டர் நீளமுள்ளது. மேலூரின் சாலையில் அமைந்துள்ள இந்த ஏரிக்கு அருகில் தான் முன்னாளில் வேதபுரம், பிரம்மபுரம், சுந்தரபுரம் என அழைக்கப்பட்ட இந்நாள் திருவாதவூர் உள்ளது. முன்னொரு காலத்தில் வேதங்கள் அனைத்தும் வெளியிடப்பட்ட ஒரு இடமாக விளங்கியதாலே இந்த சிவபெருமான் திருமறை நாதனாக விளங்குகின்றார். இங்குள்ள நடராசர் சந்நிதியில் நால்வேதங்களும் புத்தக வடிவில் வைக்கபட்டுள்ளது.ஒவ்வொரு வருடமும் மதுரையில் நடக்கும் புட்டு திருவிழாவில் கலந்துகொள்ள மாணிக்க வாசகர் புறப்பாடு  இங்கே நிகழும் ஒரு முக்கிய நிகழ்வு ஆகும். மாணிக்கவாசகர் பிறந்த இடம் இங்கே கோவில் எழுப்பப்பட்டு பாரமரிக்கபட்டு வருகிறது.மாணிக்கவாசகர் தவிர கபிலர் என்ற சங்ககால தமிழ் புலவரும் இங்கு பிறந்தவர் என கூறபடுகிறது.